تيوتون

فرسان تيوتون ( Teutones;  Teutons)، طايفه عسكريه دينيه ألمانيه. إتأسست سنة 1190 كمنظمه تمريضيه لكن بقوا على نمط فرسان المعبد و فرسان الإسبتاريه و شاركو فى الحروب الصليبية زيهم و كان ليهم مقر فى عكا. اعترف بيهم البابا سنة 1191 و فى سنة 1198 بقوا نظام عسكرى. اهم مراكزهم كانت فى الشام فى نواحى انطاكيا و طرابلس لكن بحلول سنة 1210 معظم فرسانهم و قوادهم اتقتلوا فعزلوا على عكا و دخلوا فى منافسه مع فرسان المعبد و الاسبتاريه اللى كانت مكانتهم اعلى.
250px|right|thumb|تمثيل لفارس تيوتونى
فرسان التيوتن كانو بيلبسوا بلاطى او أرديه بيضه عليها صليب لاتينى.

غزوا پروسيا سنة 1226 و أبادوا سكانها بحجة تحويلهم للمسيحيه و عملوا فيها مستعمرات بيسكنها المان. مقرهم كان فى مارينبورج و بعدين بقى فى كونجزبرج. فى 1242 القبايل البروسيه اتمردت عليهم فاتشنت حمله صليبيه عليهم كانت بتتكون من 60 الف ألمانى و بوهيمى لإنقاذ التيوتونيين اللى على سنة 1260 الاراضى بقت تحت سيطرتهم من تانى.

إتحولوا للپروتستانتيه سنة 1525 لكن الطايفه استمرت كاتوليكيه فى المانيا لغاية 1805. كانت اراضيهم على البحر البلطى تحت سيادة بابا الكاتوليك الاسميه. إستولت پولاندا على حتت من أقاليمهم سنة 1466.

 مصادر 

تصنيف:تاريخ اوروبا
تصنيف:صليبيين